Hans Nicolai Bruuns fajansefabrikk
Store norske leksikon,Kunst og estetikk,Glass og keramikk,Glass og keramikk – bedrifter
Hans Nicolai Bruuns fajansefabrikk ble anlagt i 1759 på Bragernes i Drammen. Fabrikken ble drevet til kort etter 1780 med et mindre opphold i 1771–1772, som markerer et skille i fabrikkens produksjon.
Fra første periode er bevart særlig tallerkener og fat med enkel dekor. De beste arbeider synes å skrive seg fra siste periode, da noe fajanse viser tydelig påvirkning fra Herrebøe Fajansefabrikk, som nettopp var nedlagt. Det mest karakteristiske motivet er en pagodelignende bygning plassert midt i fatets speil på en trekantformet basis. Dekorasjonene på den hvite tinnglasuren er utført enten i koboltblått eller manganfiolett.Blant kunstnerne på Hans Nicolai Bruuns fajansefabrikk er Jens Pedersen Schaltz kjent fra første periode. Les mer i Store norske leksikon fajanse kineserier Litteratur Sjøvold, Aase Bay (1998). Hans Nicolai Bruuns fajansefabrikk i Drammen 1760–1780: dens bakgrunn, historie og produksjon, Drammens Museum